
www.burgas.bg; електронна поща: obshtina@burgas.bg

Д О К Л А Д Н А    З А П И С К А

ОТ ДИМИТЪР НИКОЛОВ  - КМЕТ


ОТНОСНО: Вътрешнокомпенсирани промени в бюджета на Община Бургас за 2014 година.

УВАЖАЕМИ ОБЩИНСКИ СЪВЕТНИЦИ,

Моля, на основание чл. 31, ал. 5 от Правилника за организацията и дейността на общинския съвет и взаимодействието му с общинската администрация на Община Бургас, на насроченото за 30.09.2014 г. заседание на Общински съвет-Бургас да бъде разгледана настоящата докладна записка, като мотивите за това са следните:

След направен анализ на разчета за финансиране на капиталовите разходи през 2014г. и възникналите потребности, породили необходимостта от вземане на бързи и адекватни решения за разрешаване на неотложни проблеми, се установи, че има възможност за вътрешнокомпенсирани промени в бюджета на Община Бургас за 2014 година.

1. На територията на с.Черно море функционира филиал на ЦДГ „Калинка“, помещаващ се в стара съществуваща сграда с дървен гредоред, който е доста износен и компрометиран. Правени са многократни опити да се подобрят условията в сградата, но те са временни и без траен ефект. С оглед на това община Бургас получава периодични предписания от РЗИ - Бургас. След направена преценка се установи, че средствата за основен ремонт на съществуващата сграда са същите по размер като средствата, необходими за построяване на нова сграда. След направено проучване е установено, че теренът, където сега се намира съществуващата сграда, е с достатъчни размери и в него може да се построи нова сграда по готов проект, с който разполага община Бургас. 

По предварителни разчети, средствата, необходими за изграждане на новата детска градина в с.Черно море, са в размер на 950 000 лв. (деветстотин и петдесет хиляди лева). Тъй като възлагането на строителството става по реда на ЗОП и процедурата продължава около три месеца, е необходимо да се вземе решение за включване на нов обект в разчета за финансиране на капиталовите разходи през 2014г. Обектът ще бъде преходен за периода 2014-2015г. За стартиране на процедурата през 2014г. ще са необходими 10 000 лв. за покриване на разходите по съгласувателните процедури.
2. По последни данни от ТД ГРАО в периода 2008 – 2014 г. в с. Маринка са родени 75 деца. Проучване след родителите на децата, родени в с. Маринка, показва, че те желаят в населеното място да бъде изградена детска градина ( Приложение №1 от докладната записка - списък с подписи от родители). Към момента в с. Маринка съществува филиал на ЦДГ „Ракета“, който се помещава в сградата на училището. Във филиала не са осигурени оптимални условия за обучение и отдих на децата – занималните са пригодени за целта учебни стаи, санитарните възли са отдалечени от спалните помещения на децата, помещенията се отопляват от печки с дърва. Наред с това, организацията на работа в смесена група не е подходяща за пълноценното обучение, възпитание и отглеждане на децата, особено при навлизане в задължителна предучилищна възраст, когато се провеждат регламентирани учебни занятия. Условията не отговарят на изискванията и не позволяват броят на децата да бъде увеличаван. Поради това считаме, че с построяването на нова сграда, пригодена за целите на детска градина, в с.Маринка ще бъде решен въпрос от важно демографско значение. След направена справка по действащия ПУП на с. Маринка се установи, че има терен, предназначен за тази цел и в него може да се построи нова сграда по готов проект, с който разполага община Бургас. 
По предварителни разчети, средствата, необходими за изграждане на новата детска градина в с.Маринка, са в размер на 980 000 лв. (деветстотин и осемдесет хиляди лева). Тъй като възлагането на строителството става по реда на ЗОП и процедурата продължава около три месеца, е необходимо да се вземе решение за включване на нов обект в разчета за финансиране на капиталовите разходи през 2014г, който ще бъде преходен за периода 2014-2015г. За стартиране на процедурата през 2014г. ще са необходими 10 000 лв. за покриване на разходите по съгласувателните процедури.

3. Община Бургас изпълнява проект „Реконструкция и модернизация на рибарско пристанище „Сарафово”, финансиран по Оперативна програма за развитие на сектор „Рибарство” 2007 – 2013 г., съгласно Договор за предоставяне на безвъзмездна финансова помощ № 150/08.01.2013 г. Община Бургас. Това е първият Български проект, одобрен по мярка 3.3. „Инвестиции за реконструкция и модернизация на рибарски пристанища, кейови места за разтоварване и покрити лодкостоянки“, който има за цел достигане на адекватен на нуждите капацитет за безопасно приставане, престояване на рибарски кораби и осигуряване на ефективно, безопасно и хигиенично оборудване за разтоварване и временно съхраняване на уловите.
Въпреки, че крайният срок на проекта е 09.07.2015г. с писмо от 25.06.2014г. Изпълнителната агенция по рибарство и аквакултури, която е управляващ орган на оперативната програма ни уведомява, че от страна на община Бургас следва да се предприемат всички необходими действия за приключване и пълно усвояване на средствата по проекта до края на 2014г., тъй като това ще доведе до предотвратяване загубата на средства по оперативната програма. Това от своя страна е свързано с по-бързото въвеждане на обекта в експлоатация и изпълнение на всички допълнителни ангажименти от страна на общината за доставка на необходимо оборудване, което не е включено в бюджета на проекта, тъй като е недопустим разход по правилата на програмата.  

Осигуреният до момента финансов ресурс като съфинансиране за 2014г. не включва тези разходи, тъй като същите следваше да бъдат осигурени в бюджета за 2015г. Ускоряването на сроковете по завършване на обекта налага спешно да бъде увеличен размера на средствата, заложени в разчета за финансиране за 2014г. с източник СБС със 130 000 лева.
4. В структурата на община Бургас функционира Местна комисия за борба с противообществените прояви на малолетни и непълнолетни, чиято функция е провеждане на корекционна дейност с децата, извършващи противообществени прояви.

Всяка година комисията разглежда възпитателни дела средно на 100 деца. работата по корекцията на поведението им изисква освен консултации с психолог и насочване към дейности, които да закрепят постигнатите положителни промени в тяхното поведение. Някои от тези деца са с висока степен на агресивност и хиперактивност, което изисква да им бъдат предложени дейности, свързани с активно физическо натоварване. Изключително полезна и подходяща за тези деца би била възможността в новата ученическа спортна зала в двора на ПМГ да се предлагат подобен тип дейности под ръководството на инструктор-обществен възпитател, като бъде оборудван ученически фитнес център, в който да могат да тренират.

Бюджетът на МКБППМН е държавно делегирана дейност, в която са разчетени средства за възнаграждения на възпитатели и за издръжка. В общия бюджет на комисията към момента има налични 68 000 лв., които могат да бъдат използвани за закупуване на спортно оборудване на такъв фитнес център, който ще бъде обособен в новата спортна зала в двора на ПМГ. 

Предвид описаната фактическа обстановка и обоснованата необходимост от предприемане на незабавни действия за стартиране на процедури по ЗОП, разчетеният необходим финансов ресурс може да бъде осигурен след извършване на вътрешнокомпенсирани промени в собствения бюджет на Община Бургас за 2014 година.  

Включените нови обекти в капиталовата програма безспорно са с голяма обществена значимост. С изграждането на детските градини ще се осигури пълноценно обучение, възпитание и отглеждане на децата, особено при навлизане в задължителната им предучилищна възраст, а промяната в капиталовата програма по отношение Рибарско пристанище „Сарафово“ е свързана с предотвратяване загуба на средства по оперативната програма.
 Предвид изложеното, на основание чл. 21, ал.1, т.6 от Закона за местното самоуправление и местната администрация предлагам, Общински съвет да вземе следното 

Р Е Ш Е Н И Е:

1. Включва нов обект в разчета за финансиране на капиталовите разходи през 2014г. както следва „Изграждане на нова сграда за филиал на ЦДГ“Калинка“  в с.Черно море“. Обекта е преходен 2014-2015г. с обща стойност 950 000 лв. и годишна задача за 2014г. в размер на 10 000 лв. с източник на финансиране СБС . 
2. Включва нов обект в разчета за финансиране на капиталовите разходи през 2014г. както следва „Изграждане на нова сграда за филиал на ЦДГ “Ракета“  в с.Маринка“. Обекта е преходен 2014-2015г. с обща стойност 980 000 лв. и годишна задача за 2014г. в размер на 10 000 лв. с източник на финансиране СБС. 
3. Намалява обект №999“Спортно училище“, функция 03 “Образование“ със 20 000лв. с източник на финансиране СБС
4. Увеличава стойността и годишната задача за 2014г. на обект№1618 „Реконструкция и модернизация на рибарско пристанище кв.Сарафово“ със 130 000лв.  с източник на финансиране СБС.   
5. Намалява годишната задача на обект №1709 „Шумозаглушителни екрани на път  І -9“ със 130 000 лв с източник на финансиране СБС.
6. Включва нов обект в разчета за финансиране на капиталовите разходи през 2014г. както следва: „Закупуване на ученически фитнес уреди за спорт на закрито.“  Обекта е с обща стойност 68 000 лв. и годишна задача за 2014г. в размер на 68 000 лв.  Увеличава размера на СБС със 68 000лв. 

7. Намалява средствата в държавно делегирана дейност 239 на ПКБППМН със 68 000 лв.
ДИМИТЪР НИКОЛОВ    

Кмет на Община Бургас

